Държавен вестник, бр. 18, 2015 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  18
5. Модернизиране на съществуващата на­
учна инфраструктура и учебно-изследовател­
ските лаборатории и създаване и развиване 
на регионални научни инфраструктури и на­
ционални звена – партньори на Европейските 
научни комплекси.
6. Създаване и развитие на центрове за 
върхови постижения и центрове за компе­
тентност.
7. Диференциране на субсидията за науч­
на дейност за ВУ въз основа на обективни 
показатели за научните резултати – брой 
публикувани и реферирани научни статии в 
международните бази данни, брой получени 
цитати според тези бази, брой подадени заявки 
за международни патенти и др.
8. Въвеждане на ограничителен праг при 
предоставянето на субсидия за научна дейност 
(спиране на субсидията за научна дейност на 
ВУ със слаби научни резултати).
9. Стимулиране на публикуването в научни 
списания, включени в световната система за 
рефериране, индексиране и оценяване.
10. Стимулиране на включването на сту­
дентите в научноизследователски, проектни 
и консултантски екипи.
11. Нормативно регламентиране на ста­
тута на постдокторантите и стимулиране на 
включването на докторанти, постдокторанти 
и специализанти в научните изследвания.
12. Подкрепа за научни проекти, към които 
има интерес от водещи фирми.
13. Регламентиране на извършването на 
стопанската дейност на ВУ и премахване на 
нормативните и административните пречки 
за такава дейност, включително създаването 
на спин-оф фирми и реализирането на тех­
нологичен трансфер.
14. Изграждане на механизъм за съфинанси­
ране на научни екипи, спечелили европейски 
и международни проекти.
15. Насърчаване на съвместните изследо­
вателски проекти с водещи университети от 
Европа.
16. Подкрепа на достъпа и участието на 
български научни организации и висши учи­
лища в различни европейски технологични 
платформи, съвместни технологични иници­
ативи и в Европейския институт за иновации 
и технологии.
17. Привличане на водещи учени от други 
държави и на български учени, работещи в 
чуждестранни научни организации и висши 
училища, чрез инструментите на единното 
Европейско изследователско пространство 
6.5. Модернизация на системата за управле-
ние на висшите училища и ясно определяне 
на видовете ВУ и образователно-квалифика-
ционните степени.
Към нов по-ефективен модел за управление
При по-нататъшните реформи следва да 
се обсъди възможността за прилагане на 
доказалия своите предимства в развитите 
страни модел на управление, базиращ се на 
по-строги форми на отчетност, контрол и 
прозрачност. При такава сериозна реформа 
трябва да се намери механизъм за избягване 
на размиването на отговорностите.
Следва да се предприемат следните мерки:
Изменение и допълнение на ЗВО в частта 
относно функциите и състава на Съвета на 
настоятелите, като в него се включват: ректо­
рът (по право председател), председателят на 
Общото събрание, финансист, юрист, предста­
вители на бизнеса, студентите и докторантите, 
и на МОН. Финансистът, юристът и предста­
вителите на бизнеса следва да се избират от 
Академичния съвет. Допълване на функциите 
на Съвета на настоятелите със: общи насоки 
за развитие на висшето училище и неговата 
стратегия; даване на становище по проекта за 
бюджет и годишния отчет; при учредяване и 
участие в търговски дружества; при ползване 
на търговски кредити; при поемане на дъл­
госрочни задължения при инфраструктурни 
инвестиции; контрол върху ефективното уп­
равление на собствеността, материалната база 
и инвестициите. По предложение на Общото 
събрание на Съвета на настоятелите могат да 
се възлагат и други функции.
Оптимизиране на системата от висши 
училища, видове висши училища и образова-
телно-квалификационни степени
1. Оптимизиране на мрежата от висши 
училища чрез добре обмислени финансови 
механизми.
2. Регламентиране на многопрофилни 
университети и специализирани ВУ, които 
обучават студенти само в едно или няколко 
свързани професионални направления.
3. Регламентиране статута на изследова­
телски университет с произтичащите от това 
права и задължения.
4. Премахване на образователно-квали­
фикационната степен „професионален бака­
лавър“.
Преодоляване на дублирането и разпокъсва-
нето на професионалните направления между 
висшите училища
1. Насърчаване на интеграцията (вкл. съз­
даване на съвместни екипи) при обучението 
по направления, които съвпадат в рамките 
на един и същи регион.
2. Прилагане на финансови инструменти 
и на механизма за определяне на приема за 
закриване на несвойствените професионални 
направления и специалности.